El passat 8 de novembre va tenir lloc a l'Institut Cartogràfic i Geològic de Catalunya (ICGC), una nova jornada d'Observació de la Terra, aquest cop per presentar-nos diferents eines de diagnòstic de l'estat forestal.
La primera ponència de la jornada, a càrrec de l'Anna Tardà de l'ICGC, tractava de l'encàrrec fet per la Diputació de Barcelona(DIBA) a l'ICGC per a que dugués a terme un estudi sobre el decaïment dels boscos del Maresme a partir de la informació extreta de les imatges del satèl·lit Sentinel-2.
La DIBA havia detectat la greu afectació del decaïment de les masses boscoses, degut a la sequera i altres factors abiòtics i biòtics, principalment de pi pinyoner (Pinus pinea), a tota la zona de la costa del Maresme, fet que havia provocat que molts arbres haguessin quedat parcialment o completament secs, i en molts casos, fins i tot morts.
Aquest decaïment ha propiciat l'entrada d'un fong i també d'un perforador (Tomicus), que estan causant estralls, i que en poden causar molts més.
Per tal de poder delimitar les zones amb arbres afectats l'ICGC ha usat i processat les imatges del satèl·lit òptic Sentinel-2, del programa europeu d'Observació de la Terra COPERNICUS dels anys 2015, 2016 i 2017, per poder dur a terme una detecció de canvis per comparativa d'imatges a partir de la generació d'índexs de vegetació proposats en l'estudi.
La metodologia emprada, basada en la classificació de l'índex de vegetació i el càlcul del mapa de canvis entre les classificacions obtingudes dels índexs, per a cada any, pot ajudar a detectar l'estat de salut o decaïment dels boscos.
Els resultats del treball han estat dues imatges classificades en 3 nivells d'afectació.
El mapa del decaïment dels boscos del Maresme 2015-2016-2017 és una composició de l'anàlisi del mapa del decaïment 2015 sumant-hi les zones del mapa del decaïment 2016 i 2017 on es veu com ha empitjorat el vigor de la vegetació.
Mapa de diferències entre els EVIs de l'any 2015 i el 2016 a la zona de la Serralada del Corredor
Tot seguit es mostra la taula de color emprada per a la representació del canvis calculats automàticament per la diferència dels dos Índexs de Vegetació Millorat (EVI).
Recentment l'ICGC ha portat a terme una campanya de vols amb dron amb càmeres multiespectral visible i infraroig proper i càmera tèrmica a la zona de Dosrius(Maresme), per ser una de les zones més afectades segons l'estudi presentat a la jornada.
Es tracta de veure les complementarietats i capacitats de fusió de dades de satèl·lit i les proporcionades per drons, de menor cobertura però molt millor resolució espacial.
Més informació: https://dadesobertes.diba.cat/datasets/decaiment-de-la-massa-forestal-dels-boscos-del-maresme
La segona ponència de la jornada, presentada per Kaori Otsu del Centre de Recerca Ecològica i Aplicacions Forestals(CREAF), exposava l'anàlisi de les afectacions provocades per la processionària del pi a partir de l'ús de drons i d'imatges LANDSAT.
La zona d'estudi comprenia 6800ha prop de Solsona, greument afectada pel brot de processionària del 2016.
Els objectius de l'estudi van ser:
A partir dels VI's interpretats de les imatges LANDSAT i dels percentatges de defoliació obtinguts a partir de la fotointerpretació de les imatges dels drons es fa una anàlisi de regressió que dóna lloc al mapa de predicció de la defoliació.
Aquestes són les conclusions extretes d'aquest estudi:
Més informació: https://www.mdpi.com/1424-8220/18/10/3278/htm
I per finalitzar la jornada, Marlena Kycko de la Universitat de Varsòvia, va presentar l'avaluació de les condicions de vegetació als parcs naturals de Polònia utilitzant dades hiperespectrals.
Kycko va exposar 4 casos d'estudi d'aplicació de les dades hiperespectrals:
Es van diferenciar tres zones d'estudi:
I es va arribar a les següents conclusions:
Més informació: http://www.icgc.cat/L-ICGC/Agenda2/Jornada-Observacio-de-la-Terra-i-espai-forestal-eines-de-diagnostic
Redactat de la noticia: Cristina Gil
Per a més informació: Anna Tardà i Jordi Corbera
Generació de geoinformació de referència, Vulnerabilitat territorial